Xalqaro shartnomaga qo‘shilish to‘g‘risida

1. 2008-yil 10-oktabr kuni Bishkek shahrida Mustaqil Davlatlar Hamdo‘stligi davlatlari rahbarlari kengashi yig‘ilishida imzolangan Mustaqil Davlatlar Hamdo‘stligi ishtirokchi-davlatlarining hududlararo va chegara oldi hamkorligi bo‘yicha kengashi to‘g‘risidagi bitimga qo‘shilinsin.
 2. O‘zbekiston Respublikasi Iqtisodiyot va sanoat vazirligi yuqorida ko‘rsatilgan xalqaro shartnomani amalga oshirish yuzasidan mas’ul vakolatli organ etib belgilansin.
 3. O‘zbekiston Respublikasi Tashqi ishlar vazirligi O‘zbekiston Respublikasining mazkur xalqaro shartnomaga qo‘shilishi hamda uni amalga oshirish uchun mas’ul bo‘lgan vakolatli organ haqidagi tegishli bildirishnomani depozitariyga yuborsin.
 4. O‘zbekiston Respublikasi Vazirlar Mahkamasi hamda tegishli vazirlik va idoralarning rahbarlari ushbu xalqaro shartnoma O‘zbekiston Respublikasi uchun kuchga kirganidan keyin O‘zbekiston Respublikasining majburiyatlari bajarilishi ustidan o‘rnatilgan tartibda nazoratni ta’minlasin.
 5. Mazkur qarorning ijrosini nazorat qilish O‘zbekiston Respublikasining Bosh vaziri A.N. Aripov zimmasiga yuklansin.